text: Loksins kom brúðurin – og tey blivu gift
text: #000002
text: Saksunar kirkja hevur alt tað, sum skal til fyri at gera eina vígslu til eina minniliga løtu – eisini um neyðugt var at bíða í næstan 25 minuttir eftir brúðrini.
text: #000003
text: Brúðarvígsla: Tá eitt par tekur avgerð um at tey skulu giftast í eini kirkju, eru rættiliga nógvir spurningar, ið greiða skal fáast á frammanundan.Ein er sjálvandi, hvar brúdleypið skal standa. Ein annar er, hvør skal bjóðast við. Ein triði, hvør brúðarkjóli er tann rætti. Og gloym nú ikki tann týdningarmikla spurningin: Í hvørjari kirkju skulu vit giftast?Oftast verður hetta gjørt í eini kirkju, sum liggur í nánd av bygdini ella býnum, haðani brúðurin ella brúðgómurin eru ættað. Men so eru tað hinvegin tey, ið velja at gera tað heilt øðrvísi – og hava vígsluna langt frá heimbygd og heimbýi.Soleiðis valdu hjúnini Jóhanna og Sonhard Dalfoss at gera. Tey eru búsitandi í Kunoy, men heittu á Hvalvíks-prest, Jákup Erlingsson Petersen um at hava vígsluna í Saksunar kirkju, sum liggur slakar 62 kilometrar haðani. Hetta var sjálvandi játtað.Men hví fara so langa leið at hava vígsluna, tá sjálvt brúdleypið skuldi haldast í grannabygd teirra? Er hetta ikki líkasum at fara yvir um ánna eftir vatnið?Orsøkin til hetta er kortini rættiliga natúrlig.Nógvar myndir verða tiknar, tá brúðarvígsla er á skránni. Aftanfyri sæst myndatakarin Marin Heinesen, systir brúðrina
text: #000004
text: Sjarmerandi kirkja- Ja, eg skilji væl at tú spyrt spurningin, um hví vit júst valdu Saksun. Men orsøkin til hetta er hin einfalda, at omma mín er ættað av Mýru her í Saksun, greiðir Sonhard frá.Tey hava summarhús í bygdini, uppi í Gerðinum tey kalla, eins og hann sjálvur hevur slitið barnaskógvar sínar her.- Vit hildu tað tí vera stuttligt at blíva gift júst her. At kirkjan eisini er sera sjarmerandi, tað telur somuleiðis við, slær hann fast.Og Sonhard leggur brosandi aftrat:- Vit giftast her, og veitslan verður hildin í bygdarhúsinum í Haraldssundi. So tú kanst siga, at vit bæði fingu eitt sindur í part. Konan er nemliga hálvur kunoyingur.Stóri dagurin í líva teirra var leygardagur 1. apríl, tá kirkjuklokkan ringdi til brúðarvígslu í lítlu og hugnaligu bygdini, her tað einans eru skrásettir 11 íbúgvarar í dag.Vígslan skuldi byrja klokkan 13:00, men tað gingu tó nakað nógvir minuttir, áðrenn byrjast kundi. Orsøkin var hin vælkenda, at bíðað var eftir brúðrini.Saksunar kirkja hevur bestu karmar til eina romantiska vígslu (Mynd: Marin Heinesen)
text: #000005
text: Røtt bakgrundVit hava sæð tað so mangan kring um oyggjar okkara, tá nýgift brúðarpør – ella rættari sagt: myndafólk teirra – finna sær tey mest spennandi og náttúruvakrastu støðini at taka myndir í.Hesar myndir verða tiknar eftir sjálva vígsluna, og í tíðini fram til ta stóru løtuna, tá sjálvt brúdleypið skal vera.Summum myndafólkum dáma at fara oman í fjøruna, á eina hellu ella annað stað, har bakgrundin kann vera bæði dramatiskt, vøkur og litrík. Onnur eru meiri einføld, og siga takk, um tey bara sleppa at taka nakrar myndir inni í kirkjuni.So eru uppaftur aðrir, sum, so at siga, fara til stroks við teim nýgiftu. Hetta gjørdi ein myndamaður herfyri, tá eitt komandi útlendskt brúðarpar ynskti, at teirra myndir skuldu takast uppi í hæddunum, hesa ferð beint við vitan á Kallinum, norðast á Kalsoynni.
text: #000006
text: Men tá alt kemur til alt, so er tað vígslan í eini kirkju ella á øðrum staði, sum er tann týdningarmesta, og sum eisini er byrjanin til brúdleypsveitsluna og samlív teirra sum hjún.
text: #000007
text: Tá eru tær ymisku kirkjurnar eisini góð umhvørvi til góðar myndir, júst soleiðis sum tað var í Saksunar kirkju henda leygardagin 1. apríl 2023.Í hesi søguligu, og ikki minst vøkru og skjótt 165 ára gomlu kirkjuni, eru fleiri hjún vígd, tey flestu innanveggja, og onnur eisini uttandura, men kortini inni á matrikklinum.Hesaferð var tað Marin, systir brúðrina, ið stóð fyri myndatøkuni, tá sjálv vígslan fór fram.Brúðgómurin hevur ættarbond úr Saksun, og brúðurin í grannabygdini, har brúdleypið var hildið (Mynd: Marin Heinesen)
text: #000008
text: Hvar er brúðurin?Sum longu nevnt skuldu brúðarvígslan byrja klokkan 13. Veðrið var av tí fagrasta, men tað var heldur kalt uttanfyri, og heldur ikki ov heitt inni í kirkjuni.Hesar umstøður forðaðu kortini ikki brúðarfólkinum í at koyra tann langa teinin til Saksunar, har vígslan skuldi vera undir leiðslu av sóknarprestinum í Norðstreymoyar eystara prestagjaldi.
text: #000009
text: Klokkan var nakrar minuttir í eitt, tá fyrst klokkarin úr bygdini, síðani organisturin, sum kom úr aðrari bygd, og at enda presturin úr Hvalvík komu til kirkjuna. Hetta vóru so kirkjutænararnir henda dagin.Men so vóru tað øll hini. Eina løtu seinni kom annar av høvuðspersónunum í dag, brúðgómurin Sonhard, spentur til vígsluna. Tað gekk enn ein løta, og so kom tann sjálvsagdi spurningurin: - Tú, hvar er brúðurin?Kent er orðafellið, at skula bíða eftir brúður. Í Saksun var einki undantak í so máta henda dagin, tí tað gekk ein góð løta, áðrenn hon kom í kirkjuna.Tey bæði nýgiftu fingu ta fyrstu gávuna, so skjótt sum vígslan var liðug. Prestur gav teimum bókina “Kærlighedens 5 sprog” um týdningin av samskifti í hjúnarlagnum
text: #000010
text: Myndir: Hava verið í Góðmansskorð
text: #000014